Subject: FW: Vasalemma raudteejaama parkla ja valgustus
From: "Krista Einama" <[email-masked]>
To: "MNT Teed" <[email-masked]>
Date: Wed, 15 Apr 2026 09:05:06 +0300

Palun reg

From: [email-masked] <[email-masked]>
Sent: Wednesday, April 15, 2026 8:01 AM
To: Krista Einama <[email-masked]>
Cc: Laur Kõiv <[email-masked]>
Subject: RE: Vasalemma raudteejaama parkla ja valgustus

Tere

Siit lingilt on võimalik alla laadida korrigeeritud teedeehituslik ja 
välisvalgustuse osa projektmaterjal.

https://www.dropbox.com/scl/fi/4qgynbw0msuxweikk4dfr/Vasalemma_rdtj_parkla_PP.zip?rlkey=2o0fjoaa56r6bgfat5dbdt0r9 
<https://www.dropbox.com/scl/fi/4qgynbw0msuxweikk4dfr/Vasalemma_rdtj_parkla_PP.zip?rlkey=2o0fjoaa56r6bgfat5dbdt0r9&dl=0> 
&dl=0

Jalakäijate piire on jah Eesti Raudtee nõue. Eemaldasime konkreetsed 
parkimise keelumärgid juurdepääsutee osas ja nägime kogu ala (sh 
õmberpööramise ring) parkimise keelualaks, sest nüüd on parkimiseks rajatud 
konkreetne parkla. Palun vaadake korrigeeritud lahendus üle ja sobivuse 
korral kooskõlastage.

Tervitades

Indrek Kustavus

EXTech Design OÜ

Tel: +372 53 474 036

From: Krista Einama <[email-masked] 
<mailto:[email-masked]> >
Sent: kolmapäev, 8. aprill 2026 07:49
To: [email-masked] <mailto:[email-masked]>
Subject: FW: Vasalemma raudteejaama parkla ja valgustus

Tere,

Tänan, eskiis on hea, saame jätkata.

Edastan allpool liikluskorraldajate  tähelepanekud sh joonisel.

Tekkis küsimus, kas jalakäijate piire on Eesti raudtee nõue? Kas mahasõidu 
laius kutsub parkima juurdepääsu teel?

Palun projekti koosseisus IKÕ jooniseid riigitee alusele maale (JJT ja 
tehnovõrk).

1.	LM 362 märkide mõjuulatust peab näitama teistsuguse stiiliga 
lisatahvlitega Näidis:

2.	Bussipeatuse märgi soovitame tõsta haljasalale, et platvormi hooldus 
hõlpsam oleks.

Tervitades,

Krista Einama

From: Krista Einama < <mailto:[email-masked]> 
[email-masked]>
Sent: Monday, April 6, 2026 4:07 PM
To: Hannes Ristov < <mailto:[email-masked]> 
[email-masked]>; Jaan Saia < 
<mailto:[email-masked]> [email-masked]>
Subject: FW: Vasalemma raudteejaama parkla ja valgustus

Tere,

Palun kas on ettepanekuid, märkusi?

Tervitades,

Krista

From:  <mailto:[email-masked]> [email-masked] < 
<mailto:[email-masked]> [email-masked]>
Sent: Monday, April 6, 2026 2:56 PM
To: Krista Einama < <mailto:[email-masked]> 
[email-masked]>
Subject: RE: Vasalemma raudteejaama parkla ja valgustus

Tere

Oleme täiendava geodeesia kätte saanud (küll veel lõplikult kooskõlastamata) 
ja sellele vastavalt projekteerinud uue bussipeatuse asukoha. Palun vaadake 
see lahendus üle ja kui see võiks olla nüüd ka liikluskorralduslikult sobiv, 
siis paneme projekti muud osad ka kokku ja esitame kooskõlastamiseks.

Tervitades

Indrek Kustavus

EXTech Design OÜ

Tel: +372 53 474 036

From:  <mailto:[email-masked]> [email-masked] < 
<mailto:[email-masked]> [email-masked]>
Sent: esmaspäev, 9. märts 2026 17:02
To: 'Krista Einama' < <mailto:[email-masked]> 
[email-masked]>
Cc: 'Laur Kõiv' < <mailto:[email-masked]> 
[email-masked]>; 'Hannes Ristov' < 
<mailto:[email-masked]> [email-masked]>; 
'Jaan Saia' < <mailto:[email-masked]> 
[email-masked]>
Subject: RE: Vasalemma raudteejaama parkla ja valgustus

Tere, Krista

Tänan põhjaliku selgituse eest! Annan teada, et oleme vallavalitsusega 
kokkuleppele jõudnud ja projekteerime bussipeatuse uude asukohta. Teeme 
täiendavad geodeetilised mõõdistused ja täiendame projekti ning edastame 
siis uuesti kooskõlastamiseks.

Tervitades

Indrek Kustavus

EXTech Design OÜ

Tel: +372 53 474 036

From: Krista Einama < <mailto:[email-masked]> 
[email-masked]>
Sent: teisipäev, 3. märts 2026 16:27
To:  <mailto:[email-masked]> [email-masked]
Cc: Laur Kõiv < <mailto:[email-masked]> 
[email-masked]>; Hannes Ristov < 
<mailto:[email-masked]> [email-masked]>; 
Jaan Saia < <mailto:[email-masked]> 
[email-masked]>
Subject: RE: Vasalemma raudteejaama parkla ja valgustus

Tere,

Tänan teemasid selgitamast.

Peateemaks on liiklusohutus, kuna parkla kavandamisega kaasneb liiklusohtlik 
koht. Ajal, mil buss peatub ühesuunalisel riigiteel (peatuses) 11173, ei ole 
võimalik sõidukitega reisijate parklasse siseneda, mistõttu kaasneb 
parkimine väljaspool parklat või parklasse sisenemine näiteks vastassuuna 
vööndi kaudu.

Arutasime teemat laiemalt liikluskorraldajate ja meie üksuses ja oleme 
seisukohal, et toetame reisijate parkla rajamist kui väga kiiduväärt 
projekti, kuid parkla rajamisega kaasneb bussipeatuse ümbertõstmise vajadus, 
kuna  parkla peab olema igal ajahetkel ligipääsetav.

Kokkuvõtvalt, tegemist ei ole toimiva liikluskorralduse lahendusega.

Teeme ettepaneku bussipeatuse ümbertõstmiseks varem näidatud asukohta, tasku 
sügavus 3m, sirge osa pikkus ca 12 m, lisaks minimaalsed sisse-ja väljasõidu 
kiiluosad. Peatus on vaja ümber tõsta kavandatava parkla pärast, mis 
halvendab olukorda riigiteel.

Ühistranspordi seaduse § 13 lg 1 p 4 kohaselt korraldab omavalitsus 
ühistranspordi taristu objektide planeerimist, rajamist, korrashoidu ja 
kasutamist, kohaliku omavalitsuse korralduse seaduse § 6 lg-e 1 kohaselt on 
omavalitsusüksuse ülesandeks mh korraldada antud vallas või linnas valla- 
või linnasisest ühistransporti ning valla ja linna teede ehitamist ja 
korrashoidu.

Bussipeatuse „sobitamise“ all ei ole mõeldud peatuse ebaseaduslikkust, vaid 
bussi ja reisijate jaoks ebaselget liikluskorraldust kitsendatud oludes 
(näiteks ooteplatvormi või tähistatud ooteala puudumist ja üldjuhul peab 
bussi esiosa olema kohakuti bussipeatust tähistava liiklusmärgiga).

„Bussipeatumine valgel paberil“ – märkus on toodud esimeses 
kooskõlastamiseks esitatud versioonis, kus puudub mistahes info bussi 
peatumise kohta ja markeering jne, kuigi bussipeatust tähistav liiklusmärk 
jääb projektalasse sisse, vt esimene versioon asendiplaanist.

Lugupidamisega,

Krista Einama

Transpordiamet

From:  <mailto:[email-masked]> [email-masked] < 
<mailto:[email-masked]> [email-masked]>
Sent: Wednesday, February 18, 2026 11:37 AM
To: Krista Einama < <mailto:[email-masked]> 
[email-masked]>
Cc: Laur Kõiv < <mailto:[email-masked]> 
[email-masked]>; 'Erki Ruben' < 
<mailto:[email-masked]> [email-masked]>
Subject: RE: Vasalemma raudteejaama parkla ja valgustus

Tere, Krista

Oleme antud teemasid ka KOV-ga arutanud ja lisan siia meie täiendavad 
kommentaarid.

Transpordiamet on oma projekteerimise nõuetes (punktis 16) nõudnud parkla ja 
bussipeatuse vahelise jalgtee projekteerimist. Seega on ju selge, et 
Transpordiamet on kursis asjaoluga, et seal  hoone ees on bussipeatus ja 
selle peatuse asukoha peaks olema ju Transpordiamet igati kooskõlastanud, 
sest vastasel juhul ei tohiks seal seda bussipeatuse liiklusmärki ka olla. 
Asjaolu, et selle peatuse asukohta ei ole auditeeritud ei puuduta kuidagi 
käesolevat projekti ega kohalikku omavalitsust, sest kui see peatus on vaja 
ümber tõsta juba selle varasema vale paigutuse tõttu, siis tuleks see 
ümbertõstmine teha Transpordiameti poolt.

Allolev viide, et „bussi peatumine on valgel paberil“ ei ole päris 
korrektne, sest antud kohas on geodeesia kõrgusarvud kinni pandud ja seal 
riigitee ja jaamahoone vahel on kõik lihtsalt asfalteeritud ala. Alloleval 
väljavõttel on kõrgusarvud lahti tehtud. Lisaks on väljavõttel näidatud 
riigiteel olemasolev kattemärgistus, vastu jaamahoonet parkivad sõidukid ja 
bussi peatumise asukoht ajal, mil sõidukid seal pargivad. Buss peatub igal 
juhul sõidurajal ja keegi sellest mööda ei saa. Kui jaamahoone eest 
parkivaid sõidukeid ei ole, siis võib buss sõita jah veidi teest paremale, 
hoonele lähemale, aga siis peatusest välja sõites peaks buss sõitma üle 
katte serva, üle tugipeenra (nagu täna) ja üle parkla mahasõidu katte, mis 
kokkuvõttes ei ole mõistlik lahendus. Meie lahendusega on jalakäijad 
suunatud peatuvale bussile võimalikult lähedale ja parkla sissesõidu ja 
kõnnitee vahelise äärekiviga on ka takistatud bussi sõitmine üle tugipeenra. 
Lisaks saaksid bussilt mahatulevad inimesed kohe suunduda kõnniteele. Samuti 
on bussi ootavatel inimestel võimalik oodata kõnniteel või kõnnitee ja 
parkla sissesõiduvahelisel betoonkivikattega alal, mis antud kitsaid olusid 
arvestades on igati arvestatav koht.

Kui nüüd bussipeatus tahetakse nihutada ca 50m lõuna poole ja me peaksime 
parkla kõnnitee ühendama bussipeatusega, siis jääksid jalakäijad ikkagi 
liikuma mööda sõidutee katte serva, sest ilma Jaama tn 1b kinnistule 
minemata ei ole võimalik ühendada tulevast parkla kõnniteed juba 
väljaehitatud kõnniteega. All väljavõttel on näha riigimaantee ja Jaama tn 
1b kinnistu piir punase joonega. Lisaks tuleks seal kõnnitee rajamiseks 
likvideerida hoone esine parkimine. Kuna Jaama tn 1b kinnistu kuulub Eesti 
Raudteele ja me sellele maal projektiga toimetada ei saa, siis kokkuvõttes 
tekitaksime bussipeatuse nihutamisega jalakäijatele ohtlikuma teekonna, kuna 
nad peaksid liikuma sõidutee servas ja parkivate autode taga. Iseküsimus on, 
et kui palju neid inimesi üldse on, kes parklast bussi peale ja bussi pealt 
parklasse liiguksid – pigem liigutakse bussipeatuse ja raudtee perrooni 
vahel.

Palun veelkord Transpordiameti arvamust antud teemal. Vajadusel võime teha 
ka kolmepoolse veebikoosoleku Transpordiameti ja KOV-i osalemisega, et 
saaksime antud teemaga operatiivselt läbi arutatud ja projektiga edasi 
liikuda.

Tervitades

Indrek Kustavus

EXTech Design OÜ

Tel: +372 53 474 036

From: Krista Einama < <mailto:[email-masked]> 
[email-masked]>
Sent: kolmapäev, 11. veebruar 2026 08:27
To:  <mailto:[email-masked]> [email-masked]
Cc: Laur Kõiv < <mailto:[email-masked]> 
[email-masked]>
Subject: RE: Vasalemma raudteejaama parkla ja valgustus

Tere,

Tänan vastuste eest, samuti Lääne-Harju Vallavalitsuse info ja seisukoha 
edastamise eest. Toetame igati parkla rajamist parkimiskorralduse selgeks ja 
arusaadavaks muutmiseks, kuid peame projektiga lahendama järgneva peateema, 
kus parkla liikluskorralduse kavandamisega tekib uus olukord riigiteel 11173 
olemasoleva bussipeatuse liikluskorralduses (vt ka e-kirja lõpus toodud 
kommentaar), millega

1.	parkla kergliiklustee suunab raudteejaama suunduvad jalakäijad busside 
sõiduteele peatuva bussi ette ja mitte ootealale või jalakäijate alale. 
Tuleb detailsemalt ära ühendada olemasoleva jalg ja jalgrattateega nii, et 
jalakäijatele tekib turvaline ala ainult jalakäijate jaoks. Arutasime teemat 
ametisiseselt laiemalt, ei  nõustu Lääne-Harju vallavalitsuse seisukohaga : 
„Jalgtee asukoht bussipeatuse suhtes on ideaalne.“ Palun projekteerijal kui 
vallavalitsuse konsultandil samuti selgitada sellega vallavalitsusele 
kaasnevat liiklusohtu isegi siis, kui buss peatub 3 x päevas.

2.	bussipeatuse tähistuse järgi peab buss peatuma veelgi kergliiklusteele 
ligemal. Bussi peatumine on valgel paberil, kuid puudub ooteplatvorm/ 
ooteala ja  ilmselgelt buss ilma tagurdamata peatusest välja sõita ei saa, 
mis halvendab liikluskorraldust.

Kokkuvõtvalt –olemasolev bussipeatus ei sobitu sellesse asukohta peale 
projektlahenduse valmimist liiklusohutuse kaalutlusel  ja bussipeatus tuleks 
liigutada teise asukohta käesoleva projekti mahus, kuna parkla projekt 
mõjutab bussipeatuse toimivust ja liiklusohutust.

Teeme ettepaneku bussipeatus tõsta ümber kergliiklustee ja sõidutee vahele 
asukohta, mis paikneb enne jaamahoonet, skemaatiliselt tähistatud allpool.

Kommentaar: vaatasin Vasalemma tee rekonstrueerimise projekti, koostatud 
2017.a. Projektiga ei ole bussipeatust kavandatud, peatus on sobitatud 
sellesse asukohta hilisemalt, arvestamata bussipeatusele esitamata nõuetega 
ja ei ole auditeeritud. Väljavõte 2017.a koostatud rekonstrueerimise 
projektist.

Tervitades,

Krista Einama

From:  <mailto:[email-masked]> [email-masked] < 
<mailto:[email-masked]> [email-masked]>
Sent: Monday, February 9, 2026 12:40 PM
To: Krista Einama < <mailto:[email-masked]> 
[email-masked]>
Cc: Laur Kõiv < <mailto:[email-masked]> 
[email-masked]>
Subject: FW: Vasalemma raudteejaama parkla ja valgustus

Tere, Krista

Tänan kiirete tähelepanekute eest! Vastasin märkuste järele rohelise 
tooniga. Lisaks palusin KOV-lt viimase märkuse osas ka täpsustusi. Erki 
Rubeni kiri ka siin edastatud. Palun Transpordiameti tagasisidet 
kommentaaridele, et teaksime, kuidas projektiga edasi läheme.

Tervitades

Indrek Kustavus

EXTech Design OÜ

Tel: +372 53 474 036

From: Erki Ruben < <mailto:[email-masked]> 
[email-masked]>
Sent: esmaspäev, 9. veebruar 2026 12:12
To:  <mailto:[email-masked]> [email-masked]; Tauri Olesk < 
<mailto:[email-masked]> [email-masked]>
Subject: RE: Vasalemma raudteejaama parkla ja valgustus

Tere

Taurit enam meil ei tööta. Suhtleme otse kahekesi edasi.

Viimase märkuse lisainfoks:

Peatust kasutab liin, P5, mille väljumissagedus on 3 reisi tööpäevadel. 
Tegemist ei ole lõpp-peatusega. Bussist möödumine ei ole peatuses seisva 
bussi korral probleem. Senine probleem, mida projekt lahendab, on peatuses 
parkivad sõiduautod.

Bussipeatus ei ole käesoleva projekti osa. Jalgtee asukoht bussipeatuse 
suhtes on ideaalne.

Tervitades

Erki Ruben

From:  <mailto:[email-masked]> [email-masked] < 
<mailto:[email-masked]> [email-masked]>
Sent: Wednesday, February 4, 2026 4:33 PM
To: Tauri Olesk < <mailto:[email-masked]> 
[email-masked]>
Cc: Erki Ruben < <mailto:[email-masked]> [email-masked]>
Subject: FW: Vasalemma raudteejaama parkla ja valgustus

Tere, Tauri

Oleme saanud ka Transpordiametilt esmase tagasiside meie parkla projektile. 
Lisan allolevatele märkustele projekteerija kommentaarid rohelise tooniga, 
mida me vastaksime TRAM-le. Viimasele punktile vastamiseks oleks meil vaja 
ka sisendit valla poolt, et meil oleks olemas võimalikult ajakohane info, 
misjärel saadan kommetaarid ka TRAM-le.

Tervitades

Indrek Kustavus

EXTech Design OÜ

Tel: +372 53 474 036

From: Krista Einama < <mailto:[email-masked]> 
[email-masked]>
Sent: teisipäev, 27. jaanuar 2026 11:34
To:  <mailto:[email-masked]> [email-masked]
Cc: Laur Kõiv < <mailto:[email-masked]> 
[email-masked]>
Subject: Vasalemma raudteejaama parkla ja valgustus

Tere,

Parkla ristumiskohta on laiendatud ja lahendusel on järgmised puudused.

1.	ristumiskoht on laiendatud olemasolevale ristumiskohale veelgi ligemale, 
millega kaasnev raadius  R=2m on väljapööramiseks ebasobiv, pööre hakkab 
toimuma parkla mahasõidu vastassuunavööndist või üle teepeenra.

Näha ette ristumiskoha lahendus, kus ristmikul on väljapöördeks sobiv 
raadius ja kanda peale pöördekoridor. Geoaluselt (vt allpool) on näha, 
millist maavajadust pööreteks kasutatakse  mahasõidult ja projektiga ei tohi 
olukorda halvendada.

Arvestades tee geomeetriat on antud kohas pöörde sooritamine küllaltki 
lihtne ja väike raadius ei piira pöörde sooritamist. Lisaks takistab teemaa 
ulatus sõidutee märkimisväärset nihutamist.

Lisasin alla väljavõttele sinise joonega kõrval olevast mahasõidust 
võimalikult kaugele nihutatud tee katte servad. Selliselt saab küll raadiuse 
suurendada 4,0 meetrini, kuid parkla juurdepääsutee muutub veelgi kõveramaks 
ning juurdepääsu mõlema suunaline samaaegne kasutamine muutub keerulisemaks, 
mistõttu ise me sellist lahendust ei eelistaks.

2.	Parklasse viiv tee on laiusega 6m, ühel pool äärekivi, teisel pool 
peenar. Mahasõidu teepeenra poolset külge hakatakse tipptundidel kasutama 
parkimiseks, kas saab seda välistada?

Parkla sissesõidu tee ulatuses saame ette näha parkimise keelu. Samas on 
pideva valesti parkimise probleemi korral võimalik KOV-l parklat laiendada 
nagu ka projektis perspektiivselt näidatud on ning isegi sellest veel edasi.

3.	Kanda peale nähtavuskolmnurk.

Seletuskirjas on viidatud nähtavuskolmnurga joonisel mitte näitamise kohta: 
„Riigiteega ristumisel ei ole näidatud nähtavuskolmnurka, sest riigitee 
paikneb selliselt, et parklast välja sõitjale on riigiteel liikuja otse 
nähtava ning kurvi tõttu on antud kohas eeldatavad liikumiskiirused väga 
madalad.” Lisan väljavõtte nõuetekohase nähtavuskolmnurgaga vastavalt lõigul 
kehtiva lubatud sõidukiirusele 50km/h. Tegelikud kiirused on seal kindlasti 
olulielt väiksemad ning selle tõttu ei pea vajalikuks normikohase 
nähtavuskolmnurga näitamist.

4.	Kanda projekti joonistele bussipeatuse asukoht sh liiklusmärk ja siduda 
jalgtee bussipeatusega ja ootealaga. Kujutada buss peatuses ja näidata 
sõiduauto möödumise trajektoor bussist. Kuidas toimub parklasse minek siis, 
kui buss seisab peatuses, ilmselt bussigraafik on seotud rongi väljumisega. 
Vajab ka selgitamist, kui tihti buss peatub peatuses, kas see on lõppeatus, 
mis tähendab pikemat seisuaega kui 1minut. Teemad vajavad 
lahendamist/selgitamist sh seletuskirjas.

Vasalemma raudteejaama bussipeatuses puudub ooteplatvorm ja samuti 
konkreetne ooteala millega projekteeritud kõnniteed siduda. Olemasolev 
riigitee koos peatusega on varasemalt välja ehitatud ning projektis selle 
muutmist kavandatud ei ole. Bussipeatuse märk on A-kujulise masti toe 
juures – foto tehtud 07.08.2025. Parklasse juurdepääs on tagatud sarnaselt 
sellega, kuidas hetkel on riigitee läbimine tagatud peatuses seisva bussi 
puhul. Lisan väljavõtte bussi võimalikust peatumise kohast koos sellest 
mööduva sõiduautoga.

Tervitades,

Krista Einama

From:  <mailto:[email-masked]> [email-masked] < 
<mailto:[email-masked]> [email-masked]>
Sent: Thursday, January 22, 2026 11:57 AM
To:  <mailto:[email-masked]> [email-masked]
Subject: Vasalemma raudteejaama parkla ja valgustus

Tere

Koostame Lääne-Harju Vallavalitsuse tellimusel Vasalemma raudteejaama parkla 
ja jalgrattavarjualuse ehitusprojekti koos valgustusega. Põhiprojektid on 
lisatud manusesse.

Projekt koosneb kahest eraldi köitest;

*	teedeehituslik osa (EXTech Design OÜ töö nr 25086)
*	tänavavalgustuse osa (Insenerimaailm OÜ töö nr 250604).

Palun vaadake esitatud materjalid üle ja sobivuse korral kooskõlastage 
lahendus. Küsimuste või täpsustuste korral võtke palun ühendust.

Lugupidamisega

Indrek Kustavus

EXTech Design OÜ

Tel: +372 53 474 036